Kêrel slaan vrou glo met klippe doodArgieffoto ŉ 29-jarige man is in Dutywa in die Oos-Kaap in hegtenis geneem in verband met die moord op sy 44-jarige meisie. “Die man het Noluntu Ndaliso Saterdagaand omstreeks 23:00 glo met klippe doodgeslaan,” het kapt. Jackson Manatha, woordvoerder van die polisie, in ŉ verklaring gesê. “Sy het beserings aan haar bolyf opgedoen en sy is op die toneel dood verklaar.” Die motief van die moord is nog nie bekend nie. “Die man is Sondag in hegtenis geneem op aanklag van moord. Hy sal na verwagting Dinsdag in die Dutywa-landdroshof verskyn.” Die Butterworth-bevelvoerer het die koelbloedige moord van ŉ weerlose vrou veroordeel en die polisie in Dutywa geloof vir hul vinnige reaksie.